Henri Lhote

Henri Lhote (Paris, 1903ko martxoaren 16a - Saint-Aignan, 1991ko martxoaren 26a) frantses etnologo eta esploratzailea izan zen.

Ipar Afrikako eta Afrika beltzeko hainbat eskualdetan ibili zen ikerkuntza-lanetan. Hoggar eta Tassili eskualdeetan egin zituen azterketa etnologiko, antropologiko eta arkeologikoengatik izan da bereziki ezaguna. Tuareg herriari buruzko hainbat ikerlan egin zituen, eta Tassilin labar-pintura garrantzitsuak aurkitu zituen. Lanik aipagarrienak dira: Les Touareg du Hoggar (1944, Hoggareko tuaregak) eta À la découverte des fresques du Tassili (1958, Tassiliko freskoen bila).

 Erreferentziak 

Kategoria:Paristarrak
Kategoria:Frantziako etnologoak
Kategoria:Frantziako esploratzaileak